પશ્ચિમ બંગાળના નાણાપ્રધાન અમિત મિત્રાએ જીએસટી કાઉન્સિલે નાખેલા કેટલાક દરનો વિરોધ કર્યો છે. તેઓનું કહેવું છે કે ટેક્સ માળખાથી રાજ્યની અર્થવ્યવસ્થા અને રોજગાર ઉપર વિપરીત અસર પડશે. તેમણે વધુમાં જણાવ્યું કે કેટલીક ચીજવસ્તુઓ પર જે ટેક્સ નાખવામાં આવ્યો છે તે ટેક્સમાં ઘટાડો કરવા સંબંધે લડાઇ જારી રખાશે. નાણાપ્રધાન અમિત મિત્રા ઊંચા ટેક્સ દરને લઇ જીએસટી કાઉન્સિલની ૩ જૂને મળનારી બેઠકમાં ભાગ લઇ રજૂઆત કરી શકે છે. નોંધનીય છે કે પશ્ચિમ બંગાળ સરકાર સિનેમા, પુસ્તક, લેધર સહિત અન્ય ઉત્પાદનો પર જીએસટીના હાલમાં નાખેલા ટેક્સ સ્લેબનો વિરોધ કરી રહી છે.